**NOTĂ INFORMATIVĂ**

**la proiectul hotărîrii Guvernului cu privire la transmiterea unor bunuri imobile**

|  |
| --- |
| **1. Temeiul iniţierii procesului de elaborare, autorul proiectului** |
| Proiectul hotărîrii Guvernului cu privire la transmiterea unor bunuri imobile este elaborat de către Ministerul Afacerilor Interne în baza art. 6 alin. (1) lit. a1) și art. 14 alin. (1) lit. c) din Legea nr. 121-XVI din 4 mai 2007 privind administrarea şi deetatizarea proprietăţii publice, Hotărîrii Guvernului 901 din 31 decembrie 2015 „Pentru aprobarea Regulamentului cu privire la modul de transmitere a bunurilor proprietate publică”, care identifică temeiurile transmiterii gratuite a bunurilor proprietate publică a statului. |
| **2.Argumentarea necesităţii de reglementare** |
| Proiectul prenotat presupune transmiterea cu titlu gratuit, la solicitarea Serviciului Protecţiei Civile şi Situaţiilor Excepţionale al Ministerului Afacerilor Interne, a bunului imobil din gestiunea Serviciului Vamal al Ministerului Finanţelor din extravilanul satului Nemţeni, raionul Hînceşti, proprietate publică a statului, în gestiunea Serviciului Protecţiei Civile şi Situaţiilor Excepţionale al Ministerului Afacerilor Interne. În urma unei analize a intervenţiilor la lichidarea incendiilor şi altor situaţii excepţionale în localităţile din zona Prutului a raionului Hînceşti (19 localităţi), s-a stabilit, că timpul de răspuns la apelurile cetăţenilor în situaţii de risc este depăşit, acest lucru datorîndu-se distanţei mari de la Unitatea salvatori şi pompieri Hînceşti de circa 60 km, ceea ce conduce la pierderea de vieţi omeneşti şi pagube materiale majore. Întru executarea obiectivelor strategice prevăzute în Programul de activitate al Guvernului Republicii Moldova 2016-2018, și anume „Reducerea timpului de intervenție la apelurile cetățenilor pînă la 15 minute”, precum şi onorarea respectării Acordului dintre Guvernul României şi Guvernul Republicii Moldova privind ajutorul reciproc pentru intervenţiile transfrontaliere în caz de urgenţe medicale, semnat la Chișinău la 21 februarie 2014, aprobat prin Hotărîrea Guvernului nr. 258 din 4 aprilie 2014, s-a decis crearea unui post de salvatori şi pompieri atestaţi în cadrul Direcţiei situaţii excepţionale Hînceşti, cu dislocarea efectivului în satul Nemţeni, raionul Hînceşti. Pentru atingerea scopului propus, s-a decis transmiterea bunului imobil din satul Nemţeni, raionul Hînceşti la balanţa Serviciului Protecției Civile şi Situațiilor Excepționale.Pentru asigurarea continuităţii Programului de asistenţă tehnică şi activarea Unităţii Salvatori şi Pompieri Leova este necesar de a avea în gestiunea economică un bun imobil care ar putea fi supus reconstrucţiei şi replanificării. Bunul imobil în care în prezent îşi desfășoară activitatea Secţia Situaţii Excepţionale Leova, nu poate fi supus reconstrucţiei, motiv pentru care s-a decis transmiterea în gestiunea Secției Situații Excepționale Leova a Serviciului Protecției Civile şi Situațiilor Excepționale a bunului imobil din str. Unirii, 26, or. Leova. Referitor la predarea/primirea bunului aflat în gestiunea Direcției generale pentru administrarea clădirilor Guvernului Republicii Moldova a Cancelariei de Stat s-a ajuns la comun acord verbal cu reprezentanții Direcției, cu informarea prealabilă a doamnei Lilia Palii, secretar general al Guvernului. |
| **3. Fundamentarea economico-financiară** |
| Implementarea amendamentelor propuse nu implică cheltuieli financiare şi alocarea mijloacelor financiare suplimentare. Cheltuielile ce ţin de reparaţia, amenajarea şi întreţinerea sediului vor fi efectuate cu suportul administraţiilor publice locale ale localităţilor care urmează a fi deservite de către acest post. |
| **4. Respectarea transparenţei în procesul decizional** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărîrii Guvernului cu privire la transmiterea unor bunuri imobile este plasat pe pagina oficială a Ministerului Afacerilor Interne, în directoriul Transparenţa decizională/Consultări publice. |

**Viceministru Dorin PURICE**